
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 147 

8 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ελεγκτικής Επιτροπής άρθρου 7 

π.δ.328/1969 για την διετία 2006-2007. 1 

Συγκρότηση Επιτροπής Αξιολόγησης και Ειδικής 
Επιτροπής Αξιολόγησης της Δράσης 2.5.3. «Επι¬ 
χειρηματικά σχέδια υφιστάμενων μεσαίων επι¬ 
χειρήσεων μεταποίησης και εργαστηρίων παρο¬ 
χής υπηρεσιών ποιότητας» του Άξονα 2 του Ε. Π. 


Ανταγωνιστικότητα, του ΚΠΣ 2000-2006. 2 

Τροποποίηση διατάξεων του Κανονισμού «Περί προϋποθέ¬ 
σεων παροχής κατοικίας και δανείων υπό του ΟΕΚ». 3 


Τροποποίηση των αποφάσεων της Ε.Ε.Τ.Τ. α) ΑΠ.: 207/6/ 
2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για 
τις Υπηρεσίες Τηλεφωνίας και Κινητών και Προ¬ 
σωπικών Επικοινωνιών» (ΦΕΚ 159/Β/2001), β) Α.Π.: 
215/31/2.5.2001, «Κανονισμός Διαχείρισης των Σύντο¬ 
μων Κωδικών του Εθνικού Σχεδίου Αριθμοδότησης 
για τις Υπηρεσίες Τηλεφωνίας και Κινητών και Προ¬ 
σωπικών Επικοινωνιών» (ΦΕΚ 644/Β'/28.5.2001), όπως 
ισχύει τροποποιηθείσα από την απόφαση Ε.Ε.Τ.Τ. 
Α.Π. 248/57/15.3.2002 (ΦΕΚ 458/Β'/15.4.2002) και γ) 
Α.Π. 276/40/14.2.2003 «Κανονισμός Διαχείρισης των 
Αριθμών Δρομολόγησης του Εθνικού Σχεδίου Αριθ- 
μοδότησης» (ΦΕΚ 604/Β/2003). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ103037/21191/ 
30.12.2005 απόφαση του Υφυπουργού Εσωτερικών 


Δημόσιας Διοίκησης και Αποκέντρωσης. 5 

Α ΠΟΦΑΣΕΙ Σ 

Αριθμ. 3819 (1) 


Συγκρότηση Ελεγκτικής Επιτροπής άρθρου 7 
π.δ.328/1969 για την διετία 2006-2007. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 7 του ν.δ. 328/1969 «Περί πα- 
ραχωρήσεως προς τα Νομαρχιακά Ταμεία, των μηχ/των 


και άλλων τινών διατάξεων επί απαιτήσεων προσωπικού 
του καταργηθέντος «Κ.Ο.Μ.Δ.Ε.» (ΦΕΚ 219/1.11.1969 τ.Α'). 

2. Τ ις διατάξεις του άθρου 6, σε συνδυασμό με τις δια¬ 
τάξεις του άρθρου 58 του π.δ. 49/1998 «Περί Οργανισμού 
του Υπουργείου Εσωτερικών» (ΦΕΚ 8/1988 τ.Α'), όπως 
τροποποιήθηκε και συμπληρώθηκε μεταγενέστερα με 
την υπ’ αριθμ. 33434/1993 απόφαση (ΦΕΚ 57/1993 Β). 

3. Την υπ’ αριθμ. 45942/17.8.1992 κοινή απόφαση των 
Υπουργών Προεδρίας Κυβερνήσεως και Εσωτερικών 
«Περί περιορισμού Συλλογικών Οργάνων του Υπουρ¬ 
γείου Εσωτερικών» (ΦΕΚ 529/17.8.1992 τ.Β'). 

4. Την υπ’ αριθμ. ΔIΜΕΤ/Φ.11.3/71 /Α20683/22.10.1982 κοι¬ 
νή απόφαση των Υπουργών Προεδρίας Κυβερνήσεως 
και Εσωτερικών (ΦΕΚ 951/19.11.1982 τ.Α'). 

5. Το άρθρο 13 του ν. 1320/1983 (ΦΕΚ 6/11.1.1983 τ.Α'). 

6. Τις διατάξεις των άρθρων 13, 14 και 15 του ν. 
2690/9.3.1999 «κύρωση του Κώδικα Διοικητικής Διαδι¬ 
κασίας και άλλες διατάξεις». 

7. Το ν. 3205/2003 « Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
και άλλες συναφείς διατάξεις» (ΦΕΚ 297/2003 τ.Α'). 

8. Τις υπ’ αριθμ. 2/72757/0022/31.12.2003 και 
2/14708/0022/21.3.2005 εγκυκλίους του Υπουργείου Οι¬ 
κονομικών, με τις οποίες παρασχέθηκαν οδηγίες για την 
εφαρμογή των διατάξεων του ν. 3205/2003 και ειδικό¬ 
τερα αυτές που αναφέρονται στο άρθρο 17, αφορώσες 
στις αποζημιώσεις των μελών συλλογικών οργάνων. 

9. Την υπ’ αριθμ. 7352/3.2.2004 απόφαση ΥΠ.ΕΣ.Δ.Δ.Α. 
με την οποία καθορίσθηκε η αμοιβή της Ελεγκτικής 
Επιτροπής του αρθ. 68 ν.δ. 3033/1954 σύμφωνα με τις 
διατάξεις του ν. 3205/2003. 

10. Τα υπ’ αριθμ. Φ.Γ.4/38279/2.12.2005 και 
2/65419/0004/9.1.2006 έγγραφα του Ελεγκτικού Συνε¬ 
δρίου και του Υπουργείου Οικονομικών αντίστοιχα, με 
τα οποία ορίσθηκαν τα τακτικά και αναπληρωματικά 
μέλη των Υπηρεσιών τους στην ανωτέρω επιτροπή. 

11. Το υπ’ αριθμ. 667/33/28.1.1982 έγγραφο του Ελεγκτι¬ 
κού Συνεδρίου,σύμφωνα με το οποίο ο έλεγχος των 
απολογισμών του Ειδικού Λογαριασμού του αρθρ. 68 
του ν.δ. 3033/1954, των ετών 1972 και μετά, δεν υπάγεται 
στην αρμοδιότητα αυτού. 

12. Την ανάγκη που υπάρχει μετά την λήξη της θητεί¬ 
ας της Ελεγκτικής Επιτροπής που συγκροτήθηκε για 
την διετία 2004-2005 με την υπ’ αριθμ. 3330/3.2.2004 
απόφασή μας, όπως τροποποιήθηκε με την υπ’ αριθμ. 

11598/2.3.2005 ομοία, για την ανασυγκρότηση αυτής προ- 
κειμένου να συνεχίσει το έργο της, αποφασίζουμε: 

1. Συγκροτούμε για το χρονικό διάστημα απο 1.1.2006 
έως 31.12.2007 την Ελεγκτική Επιτροπή του άρθρου 7 
του ν.δ. 328/1969, για τον έλεγχο των διαχειριστικών 
στοιχείων του ειδικού λογαριασμού του αρθρ. 68 ν.δ. 
3053/1954 που τηρείται στο Κεντρικό Κατάστημα του 
Ταμείου Παρακαταθηκών και Δανείων και για τη σύ¬ 
νταξη της ετήσιας απολογιστικής έκθεσης αυτού όπως 
ειδικότερα περιγράφεται στο άρθ. 7 του π.δ. 328/1969, 
αποτελούμενη από τους κατωτέρω: 

α) Αννα Λιγωμένου Σύμβουλο του Ελεγκτικού Συνε¬ 
δρίου ώς Πρόεδρο, αναπληρούμενη απο τον Αντώνιο 
Νικητάκη Σύμβουλο του Ελεγκτικού Συνεδρίου. 

β) Γεράσιμο Καραντινό Προϊστάμενο Τμήματος στην 
Υ.Δ.Ε. στο Υπουργείο Πολιτισμού του κλάδου ΠΕ- Δη¬ 
μοσιονομικών του Γενικού Λογιστηρίου του Κράτους, 
ως μέλος, αναπληρούμενο από τη Δήμητρα Μπολέτη 
Προϊσταμένη Τμήματος της Υ.Δ.Ε. στο ΥΠ.ΕΣ.Δ.Δ.Α. 

γ) Ευθυμία Μπακαβέλου Διευθύντρια της Διεύθυνσης 
Οικονομικού του Υπουργείου Εσωτερικών Δημ. Διοίκ/ 
σης και Αποκ/σης, ως μέλος, αναπληρούμενη απο τον 
Θεόδωρο Οικονόμου Διευθυντή της Διεύθυνσης Επιθε¬ 
ώρησης του ίδιου Υπουργείου. 

2. Ορίζουμε εισηγητή χωρίς δικαίωμα ψήφου στην 
ανωτέρω επιτροπή την Αντωνία Κανακάκου Διευθύντρια 
της Διεύθυνσης Εκλογών του Υπουργείου Εσωτερικών 
Δημ. Διοίκ/σης και Αποκ/σης, αναπληρούμενη απο τον 
Θεοφάνη Βαλμά Τμηματάρχη της ιδίας Διεύθυνσης. 

3. Καθήκοντα γραμματέα στην ανωτέρω επιτροπή θα 
εκτελεί ο Νικόλαος Ματθαιακάκης υπάλληλος της Διεύ¬ 
θυνσης Τεχνικών Υπηρεσιών του Υπουργείου Εσωτερικών 
Δημ. Διοίκ/σης και Αποκ/σης, αναπληρούμενος από τον 
Βασίλειο Πράσινο υπάλληλο του ιδίας Διεύθυνσης. 

4. Ορίζουμε ανώτατο όριο των συνεδριάσεων της 
ανωτέρω Επιτροπής τέσσερεις (4) κατά μήνα και χρό¬ 
νο πραγματοποίησης αυτών εκτός κανονικού ωραρίου 
εργασίας των Υπηρεσιών. 

5. Η ανωτέρω επιτροπή θα συνεδριάζει στο κατάστημα 
του Τμήματος Τεχνικού Εξοπλισμού και Προμηθειών της 
Δ/νσης Τεχν. Υπηρεσιών του Υπουργείου Εσωτερικών 
Δημόσιας Διοίκησης και Αποκέντρωσης (Ευαγγελίστριας 
2 όροφος 2ος - γραφείο 212), ύστερα απο προηγουμένη 
έγγραφη πρόσκληση του προέδρου αυτής. 

6. Η δαπάνη καταβολής της ανωτέρω αποζημίωσης 
στο Πρόεδρο, τα μέλη, τον εισηγητή και τον γραμματέα 
της παραπάνω επιτροπής, θα βαρύνει τον ελεγχόμενο 
ειδικό λογαριασμό άρθ. 68 ν.δ. 3033/1954. 

7. Η απόφαση αυτή ισχύει από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2006 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθ. 1586/ΔΒΕ 171 (2) 

Συγκρότηση Επιτροπής Αξιολόγησης και Ειδικής Επιτροπής 
Αξιολόγησης της Δράσης 2.5.3. «Επιχειρηματικά σχέδια 
υφιστάμενων μεσαίων επιχειρήσεων μεταποίησης και 
εργαστηρίων παροχής υπηρεσιών ποιότητας» του Αξο¬ 
να 2 του Ε. Π. Ανταγωνιστικότητα, του ΚΠΣ 2000-2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1) Του π.δ. 63/2005 «Κωδικοποίηση Νομοθεσία για 


την Κυβέρνηση και τα Κυβερνητικά Όργανα» (ΦΕΚ 98/ 
Α/2005). 

2) Του π.δ. 27/1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» και 
του π.δ. 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

3) Του π.δ. 229/1986 (ΦΕΚ 96/Α/1986) «Σύσταση και 
Οργάνωση της Γ ενικής Γ ραμματείας Βιομηχανίας», του 
π.δ. 396/1989 (ΦΕΚ 172/Α/1989) «Οργανισμός της Γ.Γ.Β.», 
του π.δ. 189/1995 (ΦΕΚ 99/Α/1995) «συμπλήρωση και τρο¬ 
ποποίηση του π.δ. 396/1989». 

4) Του π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

5) Του π.δ. 93/1997 (ΦΕΚ 92/Α/16.5.1997) «Οροι και δια¬ 
δικασίες για την ένταξη και χρηματοδότηση έργων του 
ιδιωτικού τομέα σε προγράμματα ή τμήματά τους του 
Υπουργείου Ανάπτυξης τα οποία αναφέρονται στους 
τομείς βιομηχανίας, ενέργειας, έρευνας και τεχνολο¬ 
γίας. 

6) Την υπ’ αριθμ. Δ13/Φ5.27/18038/8.12.2000 κοινή 
υπουργική απόφαση «Σύσταση Ειδικής Γ ραμματείας για 
την Ανταγωνιστικότητα και σύσταση Ειδικής Υπηρεσίας 
Διαχείρισης Επιχειρησιακού Προγράμματος Ανταγωνι¬ 
στικότητα». 

7) Του ν. 2860/2000 (ΦΕΚ 251/Α/2000) περί Διαχείρι¬ 
σης, Παρακολούθησης και Ελέγχου του Γ' Κοινοτικού 
Πλαισίου Στήριξης (Γ' ΚΠΣ). 

8) Την υπ’ αριθμ. Θ (2001) 550/14.3.2001 απόφαση της 
Επιτροπής της Ε.Ε. για έγκριση του Επιχειρησιακού Προ¬ 
γράμματος Ανταγωνιστικότητας (2000-2006). 

9) Την υπ’ αριθμ. 9452/253/Α/3210/7.9.2005 απόφαση 
του Ειδικού Γραμματέα Ανταγωνιστικότητας για την 
ένταξη της Πράξης 2.5.3.1:1ος κύκλος ένταξης στην δρά¬ 
ση 2-5-3 «Επιχειρηματικά σχέδια υφιστάμενων μεσαίων 
επιχειρήσεων μεταποίησης και εργαστηρίων παροχής 
υπηρεσιών ποιότητας» στο ΕΠΑΝ. 

10) Του άρθρου 38, παράγραφος 9, του νόμου 3325/2005 
(ΦΕΚ 68/Α/11.3.2005). 

11) Την υπ’ αριθμ. 11963/2.6.2005 απόφαση του Υπουρ¬ 
γού Ανάπτυξης «Πρόσκληση εκδήλωσης ενδιαφέροντος 
για υποβολή προτάσεων έργων προς ένταξη στη Δρά¬ 
ση 2.5.3. «Επιχειρηματικά σχέδια υφιστάμενων μεσαίων 
επιχειρήσεων μεταποίησης και εργαστηρίων παροχής 
υπηρεσιών ποιότητας», του Αξονα 2 του Ε. Π. Ανταγω¬ 
νιστικότητα, του ΚΠΣ 2000-2006», όπως τροποποιήθηκε 
με την υπ’ αριθμ. ΔΒΕ 4589/16729/25.7.2005 απόφαση του 
Υπουργού Ανάπτυξης. 

12) Τις ανάγκες υλοποίησης της Δράσης 2.5.3 του 
ΕΠΑΝ του Υπουργείου Ανάπτυξης, αποφασίζουμε: 

1) Τη συγκρότηση Επιτροπής Αξιολόγησης και Ειδικής 
Επιτροπής Αξιολόγησης των προτάσεων που υποβλή¬ 
θηκαν στο πλαίσιο της Δράσης 2.5.3 «Επιχειρηματικά 
σχέδια υφιστάμενων μεσαίων επιχειρήσεων μεταποίη¬ 
σης και εργαστηρίων παροχής υπηρεσιών ποιότητας» 
του Αξονα 2 του Επιχειρησιακού Προγράμματος Αντα¬ 
γωνιστικότητα ΕΠΑΝ. 

2) Η Επιτροπή Αξιολόγησης αποτελείται από τους: 

• Δ. Σταματάκη, Γ ενική Δ/ντρια 1ης Γ εν. Δ/νσης Βιομ. 
πολιτικής, ως Πρόεδρο της Επιτροπής με αναπληρώτρια 
την Αδ. Καρτσακλή. 

• Α. Καρτσακλή, Δ/ντρια της Δ/νσης Βιομηχανικών 
Επενδύσεων, ως μέλος με αναπληρώτρια την Μαρ. Πε- 
τρουλάκη. 

• Κ. Βλαχούλη, Δ/ντή της Δ/νσης Ποιότητας, ως μέλος 
με αναπληρωτή τον Πετρόχειλο Κων/νο. 

• Α. Ζαρκάδα, Προϊστάμενο του Τμήματος «Επενδύ¬ 
σεων τεχνολογικού εκσυγχρονισμού και παροχής υπη¬ 
ρεσιών ποιότητας των βιομηχανικών επιχειρήσεων» της 
ΔΒΕ, ως μέλος, με αναπληρώτρια την Μάγδ. Παναγιω- 
τακοπούλου. 

• Ε. Κοντογιάννης, Ειδικός Σύμβουλος Γ.Γ.Β. με ανα¬ 
πληρωτή του τον Φ. Φυτσιλή, Ειδικό Σύμβουλο Γ.Γ.Β. 

3) Γραμματειακή υποστήριξη στην Επιτροπή Αξιολό¬ 
γησης θα παρέχουν οι: 

Πασπαράκης Νικόλαος και Σκουρά Αικατερίνη 

4) Έργο της Επιτροπής Αξιολόγησης είναι η γνωμοδό¬ 
τηση προς τον Υπουργό Ανάπτυξης επί των προτάσε¬ 
ων που έχουν υποβληθεί προς ένταξη στο παραπάνω 
πρόγραμμα. Το έργο της επιτροπής αξιολόγησης θα 
υποστηριχθεί από την Ειδική Επιτροπή Αξιολόγησης. 

5) Η Ειδική Επιτροπή Αξιολόγησης αποτελείται από 
τους: 

1. Περίδης Σταύρος 

2. Τσαμτσάκης Δημοσθένης 

3. Κουτσολουκά Παγωνίτσα 

4. Θεοχάρη Μαρία 

5. Αϊβαλιώτου Κυριακή 

6. Ζουμπουλάκη Μαρία 

7. Ζήρα Ευαγγελία 

8. Καραντώνης Αντώνης 

9. Καϊμακλίογλου Κων/νος 

10. Γουριώτης Λουκάς 

11. Πιπεροπούλου Χαρίκλεια 

12. Κυριακάκης Νικόλαος 

13. Πετροπούλου Ελένη 

14. Φίλης Κων/νος 

15. Μπαζάκου Ευδοκία 

16. Μαυρούκας Ζαχαρίας 

17. Καπανταϊδάκης Γεώργιος 

18. Μαρτσέλου Νίκη 

19. Μανασής Βασίλειος 

20. Παπαβασιλείου Χρήστος 

21. Χρόνη Βασιλική 

22. Κόντος Σωτήριος 

23. Μακρής Ηλίας 

24. Παπαδόπουλος Αλέξανδρος 

25. Σέρβος Αναστάσιος 

26. Γεώρμας Οδυσσέας 

27. Αντωνάκης Νικόλαος 

28. Πανταζή Καλλιόπη 

29. Χρυσίδου Ειρήνη 

30. Μαυροειδής Βασίλειος 

31. Χριστιάνα Χρυσούλα 

32. Μέξα Αλεξάνδρα 

6) Έργο της Ειδικής Επιτροπής Αξιολόγησης είναι 
η αξιολόγηση και βαθμολόγηση των προτάσεων που 
έχουν υποβληθεί προς ένταξη στο παραπάνω πρόγραμ¬ 
μα σύμφωνα με τον Οδηγό του Προγράμματος και τον 
Οδηγό Αξιολόγησης που επισυνάπτεται και αποτελεί 
αναπόσπαστο μέρος της παρούσας απόφασης. Κάθε 
πρόταση θα αξιολογηθεί και βαθμολογηθεί από δύο (2) 
διαφορετικά μέλη της Ειδικής Επιτροπής Αξιολόγησης. 
Επίσης, πλέον του έργου της αξιολόγησης προτάσεων, 
το έργο της εισήγησής τους ενώπιον της Επιτροπής 
Αξιολόγησης θα γίνεται από τα πρώτα επτά (7) μέλη της 
Ειδικής Επιτροπής Αξιολόγησης που είναι και υπάλληλοι 
της Δ/νσης Βιομηχανικών Επενδύσεων. 

7) Το γενικό συντονισμό του έργου της αξιολόγησης θα 
έχει η Γ ενική Διεύθυνση Βιομηχανικής Πολιτικής και Επο- 
πτείας Φορέων και η Δ/νση Βιομηχανικών Επενδύσεων. 

8) Η αμοιβή του προέδρου, των μελών και γραμμα¬ 


τέων της Επιτροπής Αξιολόγησης, καθώς επίσης και 
των μελών της Ειδικής Επιτροπής Αξιολόγησης που 
θα εργασθούν εκτός του κανονικού ωραρίου απασχό¬ 
λησης, καθορίζεται σύμφωνα με τις διατάξεις του άρ¬ 
θρου 38, παράγραφος 9, του νόμου 3325/2005 (ΦΕΚ 
68/Α/11.3.2005). 

Η απόφαση αυτή να δημοσιευθεί (χωρίς τον επισυ- 
ναπτόμενο οδηγό αξιολόγησης) στην Εφημερίδα της 
Κυβερνήσεως. 

Αθήνα, 27 Ιανουάριου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 50861 (3) 

Τροποποίηση διατάξεων του Κανονισμού «Περί προϋποθέ¬ 
σεων παροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ/τος 63/2005 (Φ.Ε.Κ. 98/Α') «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

2. Τις διατάξεις του π.δ/τος 368/1999 (Φ.Ε.Κ. 163/Α') 
«Οργανισμός του Υπουργείου Εργασίας», όπως τροπο¬ 
ποιήθηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β'), «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις των άρθρων 2, 4 και 6 του ν.δ/τος 
2963/1954 (ΦΕΚ 195/Α") «Περί ιδρύσεως Αυτονόμου Ορ¬ 
γανισμού Εργατικής Κατοικίας». 

5. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.» (ΦΕΚ 
661/Β/14.8.1971). 

6. Το υπ’ αριθμ. 39764/14068 από 13 Δεκεμβρίου 2005 
έγγραφο του Ο.Ε.Κ. με το οποίο μας υπέβαλε απο¬ 
σπάσματα πρακτικών των υπ’ αριθμ. 40/9.11.2005 και 
43/1.12.2005 συνεδριάσεων του Διοικητικού του Συμβου¬ 
λίου. 

7. Τις διατάξεις του άρθρου 29Α του ν. 1558/1985 (ΦΕΚ 
137/Α') που προστέθηκε με το άρθρο 27 του ν. 2081/1992 
(ΦΕΚ 154/Α'), την παράγρ.2 του άρθρου 1 του ν. 2469/1997 
(ΦΕΚ 38/Α') καθώς και το γεγονός ότι από τις διατάξεις 
της απόφασης αυτής δεν προκαλείται δαπάνη εις βάρος 
του προϋπολογισμού του Ο.Ε.Κ., αποφασίζουμε: 

Κυρώνουμε την απόφαση του Διοικητικού Συμβουλί¬ 
ου του Οργανισμού Εργατικής Κατοικίας (Ο.Ε.Κ.) που 
πήρε στις συνεδριάσεις του υπ’ αριθμ. 40/9.11.2005 και 
43/1.12.2005 και εγκρίνουμε, στον Κανονισμό «Περί προ¬ 
ϋποθέσεων παροχής κατοικίας και δανείων υπό του 
Ο.Ε.Κ.» να τροποποιηθεί το άρθρο 4 αυτού, όπως πα¬ 
ρακάτω: 

Άρθρο 4 

Ασφαλιστικές προϋποθέσεις 

1. Οι αναφερόμενοι στο άρθρο 2 του παρόντος Κανο¬ 
νισμού δικαιούχοι εργατοϋπάλληλοι για να τύχουν στε- 
γαστικής συνδρομής, πρέπει να έχουν πραγματοποιήσει 
μέσα στα όρια της Επικράτειας, μέχρι την ημερομηνία 
υποβολής της αίτησης για στεγαστική συνδρομή, τις 
παρακάτω ημέρες εργασίας σε ασφάλιση Οργανισμού 
κύριας ασφάλισης μισθωτών, ήτοι: 

α) Δύο χιλιάδες (2.000) τουλάχιστον ημέρες εργασίας, 

εάν είναι έγγαμος, χωρίς παιδιά, με την επιφύλαξη της 
περίπτωσης η. 

β) Χίλιες οκτακόσιες (1.800) τουλάχιστον ημέρες ερ¬ 
γασίας, εάν προστατεύει ένα (1) παιδί. 

γ) Χίλιες εξακόσιες (1.600) τουλάχιστον ημέρες εργα¬ 
σίας, εάν προστατεύει δύο (2) παιδιά. 

δ) Χίλιες τετρακόσιες (1.400) τουλάχιστον ημέρες ερ¬ 
γασίας, εάν προστατεύει τρία (3) παιδιά. 

ε) Χίλιες εκατό (1.100) τουλάχιστον ημέρες εργασίας, 
εάν προστατεύει τέσσερα (4) παιδιά. 

στ) Οκτακόσιες (800) τουλάχιστον ημέρες εργασίας, 
εάν προστατεύει πέντε (5) έως εννέα (9) παιδιά . 

ζ) Επτακόσιες (700) τουλάχιστον ημέρες εργασίας, 
εάν προστατεύει δέκα (10) παιδιά και άνω. 

η) Χίλιες τετρακόσιες (1.400) τουλάχιστον ημέρες 
εργασίας, εάν τέλεσαν το γάμο τους μέσα στα δύο 
(2) τελευταία έτη, μέχρι την ημερομηνία υποβολής της 
αίτησης για στεγαστική συνδρομή. 

Οι δικαιούχοι εργαζόμενοι των ανωτέρω περιπτώσεων 
(α έως η), που είτε οι ίδιοι είτε προστατευόμενο μέλος 
τους έχει αναπηρία με ποσοστό 67% και άνω, πρέπει 
να έχουν πραγματοποιήσει 1.400 ημέρες εργασίας εάν 
είναι έγγαμοι,1.100 ημέρες εργασίας εάν ο δικαιούχος 
είναι τυφλός και προστατεύει σύζυγο, 1.100 ημέρες ερ¬ 
γασίας εάν προστατεύουν 1 παιδί, 900 ημέρες εργασί¬ 
ας εάν προστατεύουν 2 παιδιά, 800 ημέρες εργασίας 
εάν προστατεύουν 3 παιδιά, 700 ημέρες εργασίας εάν 
προστατεύουν 4 παιδιά, 700 ημέρες εργασίας εάν είναι 
νιόπαντρο ζευγάρι κατά τη έννοια της περίπτωσης η, 
600 ημέρες εργασίας εάν προστατεύουν 5 έως 9 παιδιά, 
500 ημέρες εργασίας εάν προστατεύουν 10 παιδιά και 
άνω και 500 ημέρες εργασίας εάν είναι κινητικά ανά¬ 
πηροι, παραπληγικοί, εφ' όσον προστατεύουν σύζυγο 
ή παιδί ανεξάρτητα από το χρόνο πραγματοποίησής 
τους, αρκεί κατά το χρόνο υποβολής της αίτησης για 
στεγαστική συνδρομή να πληρούνται οι προϋποθέσεις 
του άρθρου 2 του παρόντος. 

2. Οι δικαιούχοι εργαζόμενοι των κατωτέρω ειδικών 
κατηγοριών πρέπει να έχουν πραγματοποιήσει μέσα 
στα όρια της Επικράτειας τις παρακάτω ημέρες ερ¬ 
γασίας, ήτοι: 

α) Οι εργατοϋπάλληλοι που κατοικούν στους νομούς 
Ξάνθης, Ροδόπης,Έβρου, Φλώρινας, Καστοριάς και στα 
νησιά Ρόδο, Κω, Νίσυρο, Σύμη, Κάρπαθο, Ικαρία, Πάτμο, 
Λέρο, Κάλυμνο, Σάμο, Καστελόριζο, Χίο, Μυτιλήνη, Λήμνο, 
Σαμοθράκη, Τήλο, Κάσο, Χάλκη και στα πέριξ ευρισκό¬ 
μενα νησιά, που υπάγονται διοικητικά στα μεγαλύτερα 
από αυτά, 1.000 ημέρες εργασίας οι έγγαμοι και όσοι 
προστατεύουν έως 2 παιδιά, 700 ημέρες εργασίας εάν 
είναι νιόπαντρα ζευγάρια κατά την έννοια της περίπτω¬ 
σης η της παραγράφου 1 του παρόντος, 700 ημέρες εάν 
προστατεύουν 3 έως 4 παιδιά, και 600 ημέρες εργασίας 
εάν προστατεύουν 5 παιδιά και άνω. 

Για τη συμμετοχή των δικαιούχων της περίπτωσης 
αυτής σε κλήρωση κατοικιών, απαιτούνται οι γενικές 
ασφαλιστικές προϋποθέσεις της παραγράφου 1 του 
παρόντος. 

β) Οι εποχιακώς εργαζόμενοι, οι οποίοι σύμφωνα με 
τις διατάξεις του άρθρου 22 του ν. 1836/1989 (Φ.Ε.Κ. 79/ 
Α') δικαιούνται το εποχιακό επίδομα από τον Ο.Α.Ε.Δ., 
καθώς και οι εργαζόμενοι που από τη σύμβαση της 
εργασιακής τους σχέσης προκύπτει η εποχιακή τους 
απασχόληση και οι οικοδόμοι, απαιτείται να έχουν πραγ¬ 
ματοποιήσει 1.200 ημέρες εργασίας εάν είναι έγγαμοι ή 
προστατεύουν έως δύο παιδιά, 1.000 ημέρες εργασίας 
εάν προστατεύουν 3 παιδιά, 800 ημέρες εργασίας εάν 
προστατεύουν 4 παιδιά, 600 ημέρες εργασίας εάν προ¬ 


στατεύουν 5 παιδιά και άνω και 1.000 ημέρες εργασίας 
εάν είναι νιόπαντρα ζευγάρια, κατά την έννοια της πε¬ 
ρίπτωσης η της παραγράφου 1 του παρόντος. 

γ) Οι άγαμοι και οι εν χηρεία γονείς, που προστατεύ¬ 
ουν ένα (1) τουλάχιστον παιδί σύμφωνα με τις διατά¬ 
ξεις του άρθρου 5 του παρόντος, απαιτείται να έχουν 
πραγματοποιήσει επτακόσιες (700) τουλάχιστον ημέρες 
εργασίας και εάν ο δικαιούχος ή προστατευόμενο μέ¬ 
λος του έχει αναπηρία με ποσοστό 67% και άνω 500 
τουλάχιστον ημέρες εργασίας. 

δ) Οι ομογενείς, που προέρχονται από χώρες της 
τέως Σοβιετικής Ένωσης και έχουν εγκατασταθεί στην 
Ελλάδα μέχρι 31.12.1999 και αποκτούν την Ελληνική 
Ιθαγένεια, ή το Ειδικό Δελτίο Ταυτότητας, βάσει των 
διατάξεων του ν. 2790/2000 (Φ.Ε.Κ. 1278/Α') για να είναι 
δικαιούχοι στεγαστικής συνδρομής από τον Ο.Ε.Κ., πρέ¬ 
πει να έχουν πραγματοποιήσει στην Ελλάδα, ανάλογα 
με τις Ζώνες εγκατάστασής τους, όπως αυτές ορίζονται 
στο άρθρο 4 του νόμου αυτού, τις παρακάτω τουλάχι¬ 
στον ημέρες εργασίας, ήτοι: 

Οι δικαιούχοι που κατοικούν στις ζώνες Α’ και Β’ (Ανα¬ 
τολική Μακεδονία, Θράκη, Νησιά Βορείου Αιγαίου, Πα¬ 
ραμεθόριοι Νομοί Κεντρικής και Δυτικής Μακεδονίας 
και Ηπείρου) πρέπει να έχουν πραγματοποιήσει, 900 
ημέρες εργασίας εάν είναι έγγαμοι ή προστατεύουν 
έως 2 παιδιά, 600 ημέρες εργασίας εάν προστατεύουν 
3 ή 4 παιδιά, 500 ημέρες εργασίας εάν προστατεύουν 
5 παιδιά και άνω και 600 ημέρες εργασίας εάν είναι 
νιόπαντρα ζευγάρια κατά την έννοια της περίπτωσης 
η της παραγράφου 1 του παρόντος. 

Οι δικαιούχοι της Γ' ζώνης που κατοικούν στα νησιά 
Ρόδο, Κω, Νίσυρο, Σύμη, Κάρπαθο, Ικαρία, Πάτμο, Λέρο, 
Κάλυμνο, Σάμο, Καστελόριζο, Χίο, Τήλο, Κάσο, Χάλκη 
και στα πέριξ ευρισκόμενα νησιά, που υπάγονται δι¬ 
οικητικά στα μεγαλύτερα από αυτά, πρέπει να έχουν 
πραγματοποιήσει κατά κατηγορία, τα ημερομίσθια που 
προβλέπονται για τους δικαιούχους που κατοικούν στις 
ζώνες Α' και Β'. 

Οι δικαιούχοι που κατοικούν στις υπόλοιπες περιοχές 
της Γ' ζώνης (λοιπή Ελλάδα εκτός από τα Πολεοδομικά 
Συγκροτήματα Αθήνας Ηρακλείου, Θεσσαλονίκης, Πα- 
τρών, και Πειραιά) πρέπει να έχουν πραγματοποιήσει, 
1.800 ημέρες εργασίας εάν είναι έγγαμοι, 1.600 ημέρες 
εργασίας εάν προστατεύουν 1 παιδί, 1.400 ημέρες ερ¬ 
γασίας εάν προστατεύουν 2 παιδιά, 1.200 ημέρες εργα¬ 
σίας εάν προστατεύουν 3 παιδιά, 900 ημέρες εργασίας 
εάν προστατεύουν 4 παιδιά, 700 ημέρες εργασίας εάν 
προστατεύουν 5 έως 9 παιδιά, 600 ημέρες εργασίας 
εάν προστατεύουν 10 παιδιά και άνω και 1.200 ημέρες 
εργασίας εάν είναι νιόπαντρα ζευγάρια κατά την έννοια 
της περίπτωσης η της παραγράφου 1 του παρόντος. 

Οι δικαιούχοι που κατοικούν στη Δ' ζώνη (Πολεοδο¬ 
μικά Συγκροτήματα Αθήνας, Ηρακλείου, Θεσσαλονίκης, 
Πατρών και Πειραιά), πρέπει να έχουν πραγματοποιήσει 
1.900 ημέρες εργασίας εάν είναι έγγαμοι, 1.700 ημέρες 
εργασίας εάν προστατεύουν 1 παιδί, 1.500 ημέρες εργα¬ 
σίας εάν προστατεύουν 2 παιδιά, 1.300 ημέρες εργασί¬ 
ας εάν προστατεύουν 3 παιδιά, 1.000 ημέρες εργασίας 
εάν προστατεύουν 4 παιδιά, 800 ημέρες εργασίας εάν 
προστατεύουν 5 έως 9 παιδιά, 700 ημέρες εργασίας 
εάν προστατεύουν 10 παιδιά και άνω και 1.300 ημέρες 
εργασίας εάν είναι νιόπαντρα ζευγάρια κατά την έννοια 
της περίπτωσης η της παραγράφου 1 του παρόντος. 

Γ ια την συμμετοχή των ως άνω δικαιούχων της πα- 
ρούσης περίπτωσης δ, σε κλήρωση κατοικιών και τη 
χορήγηση στεγαστικού δικαιώματος, απαιτούνται οι 

γενικές ασφαλιστικές προϋποθέσεις της παραγράφου 
1 του παρόντος. 

3. Οι άγαμοι και οι εν χηρεία γονείς που προστατεύουν 
τουλάχιστον 1 παιδί, οι δικαιούχοι που είτε οι ίδιοι είτε 
ένα προστατευόμενο μέλος τους έχει αναπηρία 67% 
και άνω, οι εποχιακώς εργαζόμενοι και οι ομογενείς 
από την τέως Σοβιετική Ένωση ανάλογα με τη ζώνη 
εγκατάστασής τους, υπάγονται στις ευνοϊκότερες γί 
αυτούς ρυθμίσεις. 

4. Για όλες τις περιπτώσεις των αναπήρων δικαιούχων, 
το ανωτέρω ποσοστό αναπηρίας αυτών αποδεικνύεται με 
γνωμάτευση της αρμοδίας Υγειονομικής Επιτροπής του 
ασφαλιστικού τους φορέα, των δε προστατευομένων μελών 
τους είτε με οριστική είτε με δύο προσωρινές αποφάσεις ή 
γνωματεύσεις των αρμοδίων νομοθετημένων Υγειονομικών 
Επιτροπών, πλην των περιπτώσεων των προστατευομένων 
παιδιών και των τυφλών για τους οποίους απαιτείται μία 
μόνο προσωρινή απόφαση ή γνωμάτευση. 

5. Από τις παραπάνω ημέρες εργασίας σε ασφάλιση, 
πρέπει να έχουν πραγματοποιηθεί τουλάχιστον 120 συ¬ 
νολικά τα τρία (3) τελευταία έτη, τα προηγούμενα του 
χρόνου υποβολής της αίτησης για στεγαστική συνδρο¬ 
μή, για να θεμελιώνεται δικαίωμα υποβολής. 

Σε περίπτωση που δεν έχει πραγματοποιηθεί ο απαι- 
τούμενος κατώτατος συνολικός αριθμός των 120 ημερών 
εργασίας, ο δικαιούχος έχει το δικαίωμα, υποβάλλοντας 
αίτηση στον Ο.Ε.Κ., να τις συμπληρώσει με εξαγορά, 
εφόσον οι ημέρες εργασίας που υπολείπονται για τη 
συμπλήρωση των 120, δεν υπερβαίνουν τις 50, με την 
προϋπόθεση ότι το σύνολο των ημερών εργασίας του, 
είναι τουλάχιστον αυτό που απαιτείται για την κατηγο¬ 
ρία του, σύμφωνα με τα οριζόμενα στις παραγράφους 
1 και 2 του παρόντος. 

Η εξαγορά αυτή υπολογίζεται με βάση τις αποδοχές 
που αντιστοιχούν στην VI ασφαλιστική κλάση του Ι.Κ.Α. 

6. Ως ημέρες εργασίας στην ασφάλιση υπολογίζο¬ 
νται οι ημέρες συνταξιοδότησης των δικαιούχων που 
είχαν συνταξιοδοτηθεί προσωρινά λόγω αναπηρίας με 
ποσοστό 50% και άνω και στη συνέχεια κατόπιν επα¬ 
νεξέτασης από την αρμόδια Υγειονομική Επιτροπή του 
ασφαλιστικού τους φορέα ή παρατάθηκε η προσωρινή 
τους συνταξιοδότηση με το ίδιο ποσοστό αναπηρίας, ή 
κρίθηκαν οριστικά ή επ' αόριστο συνταξιούχοι ή ικανοί 
για κάθε εργασία. 

7. Οι Έλληνες εργατοϋπάλληλοι που εργάσθηκαν στο 
εξωτερικό πριν την υποβολή της αίτησης για στεγα- 
στική συνδρομή και έχουν πραγματοποιήσει μέσα στα 
όρια της Επικράτειας τις ημέρες εργασίας, της κατά τις 
παραγράφους 1 και 2 κατηγορίας τους, αλλά δεν έχουν 
πραγματοποιήσει τις 120 ημέρες εργασίας στην Ελλάδα 
συνολικά για τα τρία προηγούμενα της υποβολής της 
αίτησης έτη, μπορούν, να εξαγοράσουν όσες ημέρες ερ¬ 
γασίας από αυτές τους λείπουν, εξοφλώντας ταυτόχρονα 
και τις υπέρ Ο.Ε.Κ. οφειλόμενες εισφορές, με βάση την 
ίδια παραπάνω ασφαλιστική κλάση του Ι.Κ.Α. 

Γ ια όλες τις ανωτέρω περιπτώσεις οι εργατοϋπάλλη¬ 
λοι πρέπει να εργάζονται μέσα στα όρια της Επικράτει¬ 
ας κατά το χρόνο της υποβολής της αίτησης. 

8. Οι συνταξιούχοι λόγω γήρατος ή λόγω προσωρινής 
ή οριστικής αναπηρίας με ποσοστό 67% και άνω ή λόγω 
θανατηφόρου εργατικού ατυχήματος, δικαιούνται στεγα- 
στική συνδρομή ανεξαρτήτως ημερών εργασίας, αρκεί για 
τις ημέρες εργασίας που είχαν ασφαλισθεί σε Οργανισμό 
κύριας ασφάλισης μισθωτών, είχαν καταβληθεί οι προ- 
βλεπόμενες υπέρ του Ο.Ε.Κ. εισφορές και κατά το χρόνο 
συνταξιοδότησής τους ήταν δικαιούχοι του Ο.Ε.Κ. 

Οι συνταξιούχοι λόγω θανάτου, δικαιούνται στεγαστικής 


συνδρομής, αρκεί ο θανών δικαιούχος να πληρούσε τις 
αναφερόμενες στο παραπάνω εδάφιο προϋποθέσεις. 

9. Γ ια το χρόνο της στράτευσης ως ημέρες εργασίας 
υπολογίζονται στην ασφάλιση, δέκα (10) για κάθε μήνα 
στράτευσης και μόνο εφ’ όσον αυτές απαιτούνται για 
τη συμπλήρωση των συνολικών ημερών εργασίας της 
κατηγορίας τους. 

10. Οι ημέρες επιδότησης λόγω ανεργίας ή ασθένειας 
ή κυήσεως και λοχείας υπολογίζονται ως ημέρες εργα¬ 
σίας στην ασφάλιση. 

11. Σε περίπτωση που κανείς από τους δύο συζύγους 
δεν έχει πραγματοποιήσει το συνολικό αριθμό ημερών 
εργασίας που απαιτούνται για τη συμμετοχή τους στα 
στεγαστικά προγράμματα του Ο.Ε.Κ., κατά τα οριζόμενα 
στις παραγράφους 1 και 2 του παρόντος, τότε συνυπο¬ 
λογίζονται και οι ημέρες εργασίας που έχουν πραγμα¬ 
τοποιηθεί από τον ή την σύζυγο είτε βρίσκεται στη ζωή 
είτε πέθανε, εφόσον το σύνολο των ημερών εργασίας 
και των δύο (2) συζύγων υπερβαίνει κατά 30% τις ημέρες 
εργασίας της κατηγορίας στην οποία ανήκουν. 

12. Γ ια την αλλαγή του τόπου χρησιμοποιήσεως του 
δανείου, που εγκρίθηκε βάσει του μειωμένου αριθμού 
ημερών εργασίας που προβλέπεται στην παράγραφο 2 
περιπτώσεις α και δ του παρόντος, θα πρέπει ο δικαι¬ 
ούχος να έχει πραγματοποιήσει μέχρι την ημερομηνία 
υποβολής της αίτησης για αλλαγή, τον ελάχιστο αριθμό 
ημερών εργασίας που απαιτείται για τους δικαιούχους 
της κατηγορίας του της περιοχής όπου θα χρησιμο¬ 
ποιηθεί το δάνειο. 

13. Με παιδιά εξομοιώνονται οι εγγονοί και αδελφοί 
του δικαιούχου που προστατεύονται από αυτόν, σύμ¬ 
φωνα με τα οριζόμενα στο άρθρο 5. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 2006 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 364/023 ^ (4) 

Τροποποίηση των αποφάσεων της Ε.Ε.Τ.Τ. α) ΑΠ.: 207/6/ 
2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών 
Επικοινωνιών» (ΦΕΚ159/Β/2001), β) Α.Π.: 215/31/2.5.2001, 
«Κανονισμός Διαχείρισης των Σύντομων Κωδικών του 
Εθνικού Σχεδίου Αριθμοδότησης για τις Υπηρεσίες 
Τηλεφωνίας και Κινητών και Προσωπικών Επικοινωνι¬ 
ών» (ΦΕΚ 644/Β'/28.5.2001), όπως ισχύει τροποποιηθεί- 
σα από την απόφαση Ε.Ε.Τ.Τ. Α.Π. 248/57/15.3.2002 (ΦΕΚ 
458/Β'/15.4.2002) και γ) Α.Π. 276/40/14.2.2003 «Κανονι¬ 
σμός Διαχείρισης των Αριθμών Δρομολόγησης του 
Εθνικού Σχεδίου Αριθμοδότησης» (ΦΕΚ 604/Β/2003). 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το νόμο 2867/2000 «Οργάνωση και Λειτουργία των 
Τηλεπικοινωνιών και άλλες Διατάξεις» (ΦΕΚ 273/Α'), και 
ιδίως το άρθρο 2, 3, παρ. 14, στοιχείο α', και το άρθρο 7, 

β. την απόφαση Ε.Ε.Τ.Τ. ΑΠ.: 206/2/29.1.2001 «Εθνικό 
Σχέδιο Αριθμοδότησης για τις Υπηρεσίες Τηλεφωνί¬ 
ας και Κινητών και Προσωπικών Επικοινωνιών» (ΦΕΚ 
127/Β/2001), 

γ. την Απόφαση Ε.Ε.Τ.Τ. ΑΠ.: 207/6/2.2.2001 «Κανονι¬ 
σμός Διαχείρισης και Εκχώρησης Αριθμών του Εθνικού 
Σχεδίου Αριθμοδότησης για τις Υπηρεσίες Τηλεφωνίας 
και Κινητών και Προσωπικών Επικοινωνιών» (ΦΕΚ 159/ 
Β/2001), ιδίως το άρθρο 3, 

δ. την απόφαση Ε.Ε.Τ.Τ. ΑΠ: 215/31/2.5.2001, «Κανονισμός 
Διαχείρισης των Σύντομων Κωδικών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» (ΦΕΚ 644/Β728.5.2001), 
όπως ισχύει τροποποιηθείσα από την απόφαση Ε.Ε.Τ.Τ. 
Α.Π. 248/57/15.3.2002 (ΦΕΚ 458/Β715.4.2002), 

ε. το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Τροποποίηση της απόφασης της Ε.Ε.Τ.Τ. ΑΠ.: 207/6/222001 

Α. Η παράγραφος 5, του άρθρου 3, της Απόφασης 
ΕΕΤΤ ΑΠ.: 207/6/2.2.2001, να αντικατασταθεί ως εξής: 

«5. Οι πρωτογενείς εκχωρήσεις γεωγραφικών καθώς 
και μη-γεωγραφικών αριθμών πραγματοποιούνται κατά 
ομάδες των 10.000 αριθμών. 

Κατ’ εξαίρεση, επιτρέπεται: 

α. η πρωτογενής εκχώρηση γεωγραφικών αριθμών 
σε περιοχές με τετραψήφιο Εθνικό Κωδικό Προορισμού 
όταν οι αιτούμενοι αριθμοί είναι λιγότεροι από 10.000. 
Στην περίπτωση αυτή η ΕΕΤΤ δύναται να προβεί σε 
εκχώρηση ομάδων των 1.000 αριθμών (όπως 1.000 ή 
2.000, ... ή 9.000 αριθμών). 

β. η πρωτογενής εκχώρηση αριθμών για κλήσεις μέσω 
κάρτας. Στην περίπτωση αυτή εκχωρούνται είτε ομάδες 
των δέκα αριθμών (όπως ομάδες 10 ή 20 ή 30 αριθμών) ή 
αριθμοί λιγότεροι των δέκα (όπως 1 αριθμός ή 2 αριθμοί 
ή 3, έως 9). 

γ. η πρωτογενής εκχώρηση μη γεωγραφικών αριθμών 
στις σειρές 800, 801, 901, 909 πραγματοποιείται είτε σε 
ομάδες των 10.000 αριθμών είτε σε ομάδες των 1.000 
αριθμών. Στην περίπτωση που σε κάποιο δικαιούχο εκ¬ 
χωρηθεί κατόπιν αιτήσεώς του μία ομάδα 1.000 αριθμών 
τότε δεν εκχωρούνται από όλη την εναπομένουσα ομάδα 
των 10.000 αριθμών όπως αυτή ορίζεται από τους αριθ¬ 
μούς με όμοια τα πρώτα έξι ψηφία, άλλες ομάδες 1.000 
αριθμών σε άλλον αιτούντα διαφορετικό από τον εν λόγω 
δικαιούχο και δεν επιτρέπεται να γίνει εκχώρηση στον εν 
λόγω δικαιούχο άλλης ομάδας 1.000 αριθμών πέραν αυ¬ 
τών που ανήκουν στην εναπομένουσα ομάδα των 10.000 
αριθμών και μέχρι της περατώσεως αυτών. 

Η πρωτογενής εκχώρηση κωδικών επιλογής φορέα 
γίνεται μόνον ανά κωδικό, σύμφωνα με τις διατάξεις 
της επόμενης παραγράφου.» 

Β. Το άρθρο 10 της απόφασης ΕΕΤΤ Α.Π. 207/6/2.2.2001 
να αντικατασταθεί ως εξής: 

«1. Οι πάροχοι τηλεπικοινωνιακού δικτύου ή/και υπηρε¬ 
σιών στους οποίους πρωτογενώς εκχωρούνται ή υπέρ 
των οποίων δεσμεύονται αριθμοδοτικοί πόροι είναι 
υποχρεωμένοι να καταβάλλουν εφάπαξ τέλη εκχώρη¬ 
σης ή τέλη δέσμευσης, κατά περίπτωση, και για κάθε 
ημερολογιακό έτος ετήσια τέλη χρήσης, το ύψος των 
οποίων είναι ανάλογο του κόστους διαχείρισης και της 
σπανιότητας των χορηγούμενων πόρων. 

2. Τα τέλη καταβάλλονται σε τραπεζικό λογαριασμό 
που τηρεί η ΕΕΤΤ. 

Τα εφάπαξ καταβαλλόμενα τέλη εκχώρησης ή τέλη 
δέσμευσης και τα ετήσια τέλη χρήσης, για το πρώτο 
ημερολογιακό έτος της εκχώρησης ή της δέσμευσης, 
καταβάλλονται εντός δεκαπέντε (15) ημερών από την 
ημερομηνία έκδοσης της απόφασης της ΕΕΤΤ για την 
εκχώρηση ή δέσμευση. 

Εάν η ημερομηνία εκχώρησης είναι προγενέστερη της 
1ης Ιουλίου τα τέλη χρήσης για το πρώτο ημερολογιακό 
έτος καταβάλλονται εξ ολοκλήρου. Εάν η ημερομηνία 


εκχώρησης είναι μεταγενέστερη της 30ής Ιουνίου τα 
τέλη χρήσης για το πρώτο ημερολογιακό έτος ανέρχο¬ 
νται στο 50% των ετησίων τελών χρήσης. 

Τα ετήσια τέλη χρήσης για κάθε επόμενο ημερολο¬ 
γιακό έτος καταβάλλονται μέχρι τις 31 Ιανουάριου του 
έτους αυτού. 

Για το ημερολογιακό έτος εντός του οποίου επέρ¬ 
χεται η ημερομηνία λήξης της εκχώρησης αριθμών ή 
καταργείται ή ανακαλείται η Απόφαση της ΕΕΤΤ για 
εκχώρηση, καταβάλλεται το σύνολο του ποσού των 
προβλεπόμενων ετήσιων τελών χρήσης. 

3. Τα τέλη εκχώρησης και τα ετήσια τέλη χρήσης των 
αριθμοδοτικών πόρων καθορίζονται ως εξής: 


Κατηγορίες αριθμών 

Εφάπαξ τέλη 
εκχώρησης 
ανά αριθμό (σε 
Ευρώ) 

Τέλη χρήσης 
ανά αριθμό (σε 
Ευρώ) για κάθε 
ημερολογιακό 
έτος 

Γεωγραφικοί αριθμοί 

0.03 

0.025 

Αριθμοί κινητών και 
προσωπικών επικοινω¬ 
νιών 

0.03 

0.025 

Αριθμοί ατελούς χρέ- 
ωσης 

1.5 

1.3 

Αριθμοί μεριζόμενου 
κόστους 

1.5 

1.3 

Προσωπικοί Αριθμοί 

0.15 

0.15 

Αριθμοί ΙΙΔ και εται¬ 
ρικοί αριθμοί 

0.3 

0.25 

Αριθμοί για πρόσβαση 
σε δίκτυα δεδομένων 

0.03 

0.025 

Αριθμοί πρόσθετης 
χρέωσης που απευθύ¬ 
νονται σε όλους 

2.5 

2.5 

Αριθμοί πρόσθετης 
χρέωσης που απευθύ¬ 
νονται μόνο σε ενή¬ 
λικες 

2.5 

2.5 

4ψήφιοι κωδικοί επι¬ 
λογής φορέα 

15000 

15000 

δψήφιοι κωδικοί επι¬ 
λογής φορέα 

1500 

1500 

Αριθμοί για κλήσεις 
μέσω κάρτας όταν 
εκχωρούνται κατά ομά¬ 
δες των 10 αριθμών 

300 

300 

Αριθμοί για κλήσεις 
μέσω κάρτας όταν εκ¬ 
χωρούνται μεμονωμένα 

1000 

1000 


Η ισχύς της παραγράφου αυτής αρχίζει από τη δη¬ 
μοσίευση της παρούσας απόφασης στην Εφημερίδα 
της Κυβερνήσεως. 

4. Η ΕΕΤΤ δύναται να αναπροσαρμόζει με αποφάσεις 
της το ύψος των τελών εκχώρησης και των τελών χρή¬ 
σης των αριθμών. 

Με την επιφύλαξη του τελευταίου εδαφίου της πα¬ 
ραγράφου 3, η αναπροσαρμογή τίθεται σε ισχύ την 1η 
Ιανουάριου του επομένου έτους από την ημερομηνία 
λήψης της σχετικής απόφασης. 

Εν πάση περιπτώσει, με την επιφύλαξη του τελευ- 

ταίου εδαφίου της παραγράφου 3, το χρονικό διάστη¬ 
μα μεταξύ λήψεως της αποφάσεως και ενάρξεως της 
ισχύος της δεν μπορεί να είναι μικρότερο των τριών 
μηνών. 

5. Τα τέλη δέσμευσης καθορίζονται στο 50% των ετη¬ 
σίων τελών χρήσης για κάθε έτος δέσμευσης. 

Σε περίπτωση που η ΕΕΤΤ προβεί στην εκχώρηση 
των δεσμευμένων αριθμών πριν από τη λήξη του χρό¬ 
νου δέσμευσης, το ποσό των ετήσιων τελών δέσμευσης 
συμψηφίζεται με το ποσό των ετήσιων τελών χρήσης 
για το έτος που γίνεται η εκχώρηση.» 

Αρθρο 2 

Την αντικατάσταση του Άρθρου 9 της απόφασης ΕΕΤΤ 
Α.Π. 215/31/2001, όπως τροποποιήθηκε με την απόφαση 
ΕΕΤΤ Α.Π. 248/57/15.3.2002 (ΦΕΚ 458/Β715.4.2002), ως 
εξής: 

«1. Οι πάροχοι τηλεπικοινωνιακού δικτύου ή/και υπηρε¬ 
σιών στους οποίους εκχωρούνται πρωτογενώς σύντομοι 
κωδικοί καταβάλλουν εφάπαξ τέλη εκχώρησης και για 
κάθε ημερολογιακό έτος τέλη χρήσης. 

2. Τα τέλη καταβάλλονται σε τραπεζικό λογαριασμό 
που διατηρεί η ΕΕΤΤ. 

3. Τα τέλη εκχώρησης και τα τέλη χρήσης για το 
πρώτο (Ιο) έτος καταβάλλονται εντός δεκαπέντε (15) 
ημερών από την ημερομηνία έκδοσης της Απόφασης 
για την εκχώρηση. 

Εάν η ημερομηνία εκχώρησης είναι προγενέστερη 
της 1ης Ιουλίου, τα τέλη χρήσης για το πρώτο ημερο¬ 
λογιακό έτος καταβάλλονται στην ΕΕΤΤ εξ ολοκλήρου. 
Εάν η ημερομηνία εκχώρησης είναι μεταγενέστερη της 
30ής Ιουνίου, τα τέλη χρήσης, για το πρώτο ημερολο¬ 
γιακό έτος, ανέρχονται στο 50% των ετησίων τελών 
χρήσης. 

Τα ετήσια τέλη χρήσης για κάθε επόμενο ημερολο¬ 
γιακό έτος καταβάλλονται μέχρι τις 31 Ιανουάριου του 
έτους αυτού. 

Για το ημερολογιακό έτος εντός του οποίου επέρ¬ 
χεται η ημερομηνία λήξης της εκχώρησης σύντομων 
κωδικών ή καταργείται ή ανακαλείται η Απόφαση 
της ΕΕΤΤ για εκχώρηση, καταβάλλεται το σύνο¬ 
λο του ποσού των προβλεπόμενων ετήσιων τελών 
χρήσης. 

4. Τα τέλη εκχώρησης και τα ετήσια τέλη χρήσης 
των σύντομων κωδικών, εκτός των κωδικών επιλογής 
φορέα τα οποία ορίζονται με την Απόφαση της ΕΕΤΤ 
ΑΠ.: 207/6/2.2.2001, ορίζονται ως εξής : 


Κατηγορίες σύ¬ 
ντομων κωδικών 

Εφάπαξ τέλη 
εκχώρησης ανά 
κωδικό (σε Ευρώ) 

Τέλη χρήσης 
ανά κωδικό (σε 
Ευρώ) για κάθε 
ημερολογιακό 
έτος 

Σύντομοι κω¬ 
δικοί έκτακτης 
ανάγκης 

Ατελώς 

Ατελώς 

3ψήφιοι 

3.000 

2.000 

4ψήφιοι 

1.300 

1.000 

δψήφιοι εκτός 
των σειρών 181-183 

300 

230 

δψήφιοι των σει¬ 
ρών 181-183 

2δ.000 

40.000 


5. Η ΕΕΤΤ δύναται να αναπροσαρμόζει με Αποφάσεις 
της το ύψος των τελών εκχώρησης και χρήσης των 
σύντομων κωδικών. Η αναπροσαρμογή του ύψους των 
τελών τίθεται σε ισχύ την 1η Ιανουάριου του επομένου 
έτους από την ημερομηνία λήψης της σχετικής Απόφα¬ 
σης. Εν πόση περιπτώσει, το χρονικό διάστημα μεταξύ 
λήψεως της αποφάσεως και ενάρξεως της ισχύος της 
δεν μπορεί να είναι μικρότερο των τεσσάρων (4) μη¬ 
νών. 

Αρθρο 3 

Την αντικατάσταση του Αρθρου 10 της Απόφασης 
ΕΕΤΤ Α.Π. 276/40/2003, (ΦΕΚ 604/Β715.5.2003), ως 
εξή ς : 

«1. Οι πάροχοι τηλεπικοινωνιακών δικτύων ή/και υπη¬ 
ρεσιών στους οποίους πρωτογενώς εκχωρούνται αριθ¬ 
μοί και προθέματα δρομολόγησης είναι υποχρεωμένοι 
να καταβάλλουν εφάπαξ τέλη εκχώρησης και για κάθε 
ημερολογιακό έτος τέλη χρήσης τους, το ύψος των 
οποίων είναι ανάλογο του κόστους διαχείρισης και της 
σπανιότητας των χορηγούμενων πόρων. 

2. α. Τα τέλη καταβάλλονται σε τραπεζικό λογαριασμό 
που τηρεί η ΕΕΤΤ. 

β. Τα εφάπαξ καταβαλλόμενα τέλη εκχώρησης και τα 
ετήσια τέλη χρήσης για το πρώτο έτος καταβάλλονται 
εντός δεκαπέντε ημερών από την ημερομηνία έκδοσης 
της απόφασης για την εκχώρηση. 

Εάν η ημερομηνία εκχώρησης είναι προγενέστερη 
της 1ης Ιουλίου, κατά το πρώτο ημερολογιακό έτος, 
καταβάλλεται στην ΕΕΤΤ το σύνολο του ποσού των 
προβλεπόμενων ετήσιων τελών χρήσης.. Εάν η ημερο¬ 
μηνία εκχώρησης είναι μεταγενέστερη της 30ής Ιουνίου, 
κατά το πρώτο ημερολογιακό έτος, τα τέλη χρήσης 
ανέρχονται στο 50% των προβλεπόμενων ετησίων τε¬ 
λών χρήσης. 

γ. Τα ετήσια τέλη χρήσης για κάθε επόμενο ημερο¬ 
λογιακό έτος καταβάλλονται μέχρι την 31η Ιανουάριου 
του έτους αυτού. 

3. Τα τέλη εκχώρησης και χρήσης των προθεμάτων 
δρομολόγησης καθορίζονται ως εξής : 


Κατηγορίες προθεμά¬ 
των δρομολόγησης 

Εφάπαξ τέλη 
εκχώρησης 
ανά πρόθεμα 
(σε Ευρώ) 

Ετήσια Τέλη 
χρήσης ανά 
πρόθεμα (σε 
Ευρώ) για κάθε 
ημερολογιακό 
έτος 

Προθέματα δρομολό¬ 
γησης φορητότητας δζχ, 
ζ=7-9, χ=0-9 

300 

230 

Προθέματα δρομολό¬ 
γησης ΕΤΝ3 δδ99χ, χ=0-9 

300 

250 

Προθέματα δρομολό¬ 
γησης της μορφής δ39ζχ, 
ζ=0-8, χ=0-9 

300 

250 


Οι ομάδες γεωγραφικών αριθμών μεγέθους 1.000 
αριθμών για τις περιοχές με 4ψήφιο ΕΚΠ και 10.000 
αριθμών για τις περιοχές με 2ψήφιο ή 3ψήφιο ΕΚΠ, τα 
πρώτα ψηφία των οποίων συμπίπτουν με τους αριθ¬ 
μούς δρομολόγησης κλήσεων προς τους σύντομους 
κωδικούς έκτακτης ανάγκης, οι οποίοι ορίζονται στην 
Απόφαση της ΕΕΤΤ ΑΠ.: 206/2/29.1.2001, εκχωρούνται 
και χρησιμοποιούνται ατελώς, εφόσον κανείς από τους 
αριθμούς των ομάδων δεν χρησιμοποιείται ως συνδρο¬ 
μητικός αριθμός. 

4. Η ΕΕΤΤ δύναται να αναπροσαρμόζει με αποφάσεις 
της το ύψος των τελών εκχώρησης και των τελών χρή¬ 
σης των αριθμών. Η αναπροσαρμογή τίθεται σε ισχύ την 
1η Ιανουάριου του επομένου έτους από την ημερομηνία 
λήψης της σχετικής απόφασης. Εν πόση περιπτώσει, το 
χρονικό διάστημα μεταξύ λήψεως της αποφάσεως και 
ενάρξεως της ισχύος της δεν μπορεί να είναι μικρότερο 
των τριών μηνών. 

Άρθρο 4 
Έναρξη ισχύος 

Η απόφαση αυτή να τεθεί σε ισχύ από την ημερομηνία 
δημοσίευσής της στην Εφημερίδα της Κυβερνήσεως, εκτός 
αν ορίζεται διαφορετικά στις επιμέρους διατάξεις της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Νοεμβρίου 2005 
Ο Πρόεδρος 
ΝΙΚ. ΑΛΕΞΑΝΔΡΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

■ ' ~~ ■ (5) 

Στην υπ’ αριθμ. Φ 103037/21191/30.12.2005 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 4/3.1.2006 (τ. Β'), 
γίνεται η εξής διόρθωση ως προς το επώνυμο: 
από το λανθασμένο: «ΠΑΣΧΑΛΙΔΗΣ» 
στο ορθό «ΠΑΣΚΑΛΙΔΗΣ». 

(Από το Υπ. Εσωτ. Δ.Δ. και Αποκ/σης) 

